## Infraestructures facilita la mobilitat dimecres dia 27 per al partit entre València i Reial Societat

*** El servei especial reforçarà les circulacions per al partit de lliga que es juga a les 21.30 hores a Mestalla
* Les estacions més pròximes són Aragó (L5 i L7) i Facultats (L3 i L9) i des d'Àngel Guimerà hi haurà transbord a les L1 i L2**

La Conselleria de Medi Ambient, Aigua, Infraestructures i Territori facilitarà el dimecres dia 27 la mobilitat per a totes les persones que es vulguen desplaçar des de Mestalla després de presenciar el partit de lliga entre el València CF i la Reial Societat.

El partit es disputa a Mestalla a les 21.30 hores, per la qual cosa Metrovalencia reforçarà els seus serveis en les línies L1, L2, L3, L4, L5, L7 i L10 amb la incorporació de metros i tramvies addicionals després de la finalització del partit.

Des de l'estació d'Aragó, la més pròxima a l'estadi, hi haurà metros de la línia 5 a les 23.40 hores cap a Marítim i a les 23.53 hores cap a Aeroport, amb possibilitat d'enllaçar amb la L1 i L2 a Ángel Guimerà. En la mateixa estació, però en línia 7, hi haurà un tren a les 23.48 hores en direcció a Torrent Avinguda.

Des de la també pròxima estació de Facultats hi haurà serveis a les 23.45 hores cap a Rafelbunyol i a també les 23.45 hores cap a Aeroport, amb possibilitat d'enllaçar amb la L1 i L2 a Àngel Guimerà.

Els transbords esmentats a l'estació d'Àngel Guimerà possibilitaran els desplaçaments en la línia 1 a les 00.04 hores fins a Seminari. En la mateixa estació, però en la línia 2, hi haurà un tren a les 00.01 hores amb destinació Torrent Avinguda i un altre a les 00.06 hores en direcció a Paterna.

Respecte al tramvia, l'afició es podrà desplaçar des de la parada de Benimaclet fins a la de Doctor Lluch en la línia 4 mitjançant la unitat que té previst eixir a les 23.48 hores.

Finalment, la línia 10 facilitarà un tramvia que eixirà d'Alacant a les 00.00 hores en direcció a Natzaret.

Els horaris es poden consultar en la pàgina web www.metrovalencia.es i en el telèfon gratuït d'informació i atenció al client 900 46 10 46, així com en @metrovalencia, en facebook/metrovalencia.fgv i en l'*app* oficial.

Fecha: 26/09/2023